史魯

史鲁，字宗道，號首山子，山西平阳府蒲州人，明朝政治人物。

生平 
治《書經》，行一，由國子生中式戊午科（1498年）山西鄉試第三名舉人，年三十六歲中式正德三年（1508年）戊辰科會試第四十名，第三甲第五十名進士。初授镇江府推官，擢南京刑科给事中，八年十二月劾奏守备太监刘琅及南京兵部尚书刘机，十二年八月以違例授京職被废黜为民《明武宗毅皇帝实录卷之一百五十二》：正德十二年八月，黜南京户科给事中史鲁为民。鲁襄垣王府仪宾史保之侄也，例不当授京职，吏部尚书杨一清占籍镇江，鲁为推官与之亲厚，因授以给事中，为武学生朱大周所发，下山西巡按御史勘实，保与县主具存，吏部因请移南京法司逮鲁鞫治，且言一清失于详审之罪，诏鲁除名为民，一清宥之。《山西通志》：史鲁字宗道，蒲州人。南阳经歴臣子，正徳戊辰进士，授镇江推官。性刚毅，涖政严明，数平反寃狱，有怀金谢者，峻拒不受。太宰某以刺来为人干请，裂以还之，治其人如法。擢南京刑科给事中，章二十馀上，中劾冢宰及㕘赞司马、守备太监并逆藩宸濠奸谋尤伟，寻为幸臣钱宁所忌，罢官归。家居闭门髙卧，安贫乐道，蒲人谓为杨贞菴莹后一人。。嘉靖十八年卒，享年六十七。

家族 
曾祖史仲謙。祖父史全，義官。父史臣，南阳府经历，封给事中。母冯氏，封孺人。具庆下，弟史周，贡士。

 参考资料 

Category:蒲州人
Category:弘治十一年戊午科山西鄉試舉人
Category:史姓
Category:明朝鎮江府推官
Category:南京刑科給事中
Category:南京戶科給事中